Ο **Τζέισον Άντονι Γκρέιντζερ Αμόδιο** (Μοντεβιδέο, 15 Σεπτεμβρίου 1989) είναι Ουρουγουανός  επαγγελματίας καλαθοσφαιριστής. Έχει ύψος 1,89 μέτρων  και βάρος 91 κιλών παίζει τόσο στις θέση τόσο του πόιντ γκαρντ όσο και του σούτινγκ γκαρντ.

Επαγγελματική σταδιοδρομία
--------------------------

### Νεανικά επίπεδα

Ο Γκρέιντζερ, με καταγωγή από το Μοντεβιδέο της Ουρουγουάης, έπαιξε στις τάξεις νέων του συλλόγου της Ουρουγουάης Κλουμπ Ατλέτικο Κορδόν.

### Εστουδιάντες

 Ο Γκρέιντζερ παίζοντας με την Εστουδιάντες, το 2013.
Τον Δεκέμβριο του 2005, ο Γκρέιντζερ έκανε μία δοκιμή με την ισπανική ομάδα Εστουδιάντες και υπέγραψε μαζί τους το 2006, μόλις στα 16. Ωστόσο, ο σύλλογος της Ουρουγουάης του Γκρέιντζερ, Κορδόν, ζήτησε αποζημίωση σχηματισμού, πράγμα που σημαίνει ότι ο Γκρέιντζερ μπορούσε να παίξει μόνο στην ερασιτεχνική ισπανική 4η κατηγορία, για ενάμιση χρόνο, ενώ το δικαστήριο της FIBA αποφάσιζε για την υπόθεση. Το δικαστήριο τελικά επιδίκασε στην ομάδα της Ουρουγουάης 25.000 ευρώ ως αποζημίωση το 2007, με τον Γκρέιντζερ να είναι πολύ επικριτικός για τις ενέργειες της πρώην ομάδας του. 

Το καλοκαίρι του 2007 συμμετείχε στο στάδιο προετοιμασίας του Μπάσκετ Χωρίς Σύνορα Αμερικής και επιλέχθηκε ως ο Πολυτιμότερος Παίχτης (MVP) του σταδίου της προετοιμασίας. Ο Γκρέιντζερ έκανε την επαγγελματική πρώτη εμφάνισή του στην ισπανική 1η κατηγορία κατά τη διάρκεια της περιόδου 2007–08. Κατά τη διάρκεια της 2012–13 της Ισπανικής 1ης Κατηγορίας, είχε κατά μέσο όρο 11 πόντους και 3.4 ασίστ ανά παιχνίδι στη διοργάνωση.

### Ουνικάχα

Ο Γκρέιντζερ έπαιξε στο Σάμερ Λιγκ του ΝΒΑ του 2013, τον Ιούλιο του 2013, με την ομάδα του θερινού πρωταθλήματος των Μπόστον Σέλτικς, σημειώνοντας 6 πόντους και 3.6 ασίστ ανά παιχνίδι, σε περίπου 18 λεπτά ανά παιχνίδι, σε 5 αγώνες που έγιναν. Μετά τη λήξη του συμβολαίου του με την Εστουδιάντες, υπέγραψε με την ισπανική ομάδα Ουνικάχα, αργότερα τον ίδιο μήνα, για μία προσφορά που η πρώην ομάδα του δεν μπορούσε να ανταποκριθεί.

Ο Γκρέιντζερ συμμετείχε στο Σάμερ Λιγκ του ΝΒΑ του 2014, τον Ιούλιο του 2014, με την ομάδα του καλοκαιρινού πρωταθλήματος των Κλίβελαντ Καβαλίερς, όπου είχε μέσο όρο 2.3 πόντους και 1 ασίστ ανά αγώνα, σε περίπου 9 λεπτά ανά αγώνα, σε 4 παιχνίδια που έγιναν. Επιλέχθηκε στην καλύτερη ομάδα του Ισπανικού Πρωταθλήματος της περιόδου 2014–15, ως ένας από τους δύο καλύτερους γκαρντ του πρωταθλήματος, μαζί με τον Σέρχιο Γιουλ. Είχε κατά μέσο όρο 9.7 πόντους, 3.3 ριμπάουντ, 5.2 ασίστ και 1.2 κλεψίματα ανά αγώνα στην κανονική περίοδο του Ισπανικού Πρωταθλήματος. Είχε επίσης βασική συμβολή στην πορεία της ομάδας του στα ημιτελικά των πλέι οφ του πρωταθλήματος. 

### Αναντολού Εφές

Στις 26 Ιουνίου 2015, ο Γκρέιντζερ υπέγραψε διετές συμβόλαιο με την τουρκική ομάδα Εφές Αναντολού.

### Μπασκόνια

Στις 16 Αυγούστου 2017, υπέγραψε τριετές συμβόλαιο με την Μπασκόνια του Πρωταθλήματος Ισπανίας και της Ευρωλίγκα. Στις 30 Ιουνίου 2020, κατέκτησε το πρωτάθλημα Ισπανίας με την Μπασκόνια κόντρα στην Μπαρτσελόνα. Στις 23 Ιουλίου 2020, μετά από 3 σεζόν και πολλούς τραυματισμούς, ανακοινώθηκε ότι ο Γκρέιντζερ δεν συνεχίζει στην Μπασκόνια.

### Άλμπα Βερολίνου

Την 1η Αυγούστου 2020, υπέγραψε με την Άλμπα Βερολίνου του Πρωταθλήματος Γερμανίας. Το 2021 κατέκτησε το Πρωτάθλημα Γερμανίας κερδίζοντας στη σειρά των τελικών την Μπάγερν Μονάχου 3-1, παίρνοντας παράλληλα το βραβείο του MVP των τελικών. Επίσης, είχε 8.1 πόντους, 2.7 ριμπάουντ, 4.9 ασίστ, 1 κλέψιμο και 1.9 λάθη σε 23:17 στην Ευρωλίγκα.

### Επιστροφή στη Μπασκόνια

Στις 13 Ιουλίου 2021, ο Γκρέιντζερ επέστρεψε επίσημα στη Μπασκόνια, υπογράφοντας διετές συμβόλαιο. Στις 14 Ιουνίου 2021, η Μπασκόνια αποχαιρέτησε τον αθλητή ο οποίος είχε 7.3 πόντους και 3.9 ασίστ στην Ευρωλίγκα, όπου η Μπασκόνια δεν μπήκε στα πλέι οφς, ενώ στην Ισπανία είχε 8.8 πόντους και 3.6 τελικές πάσες, φτάνοντας ως τα ημιτελικά της ACB.

### Βενέτσια

Στις 4 Ιουλίου 2022, ανακοινώθηκε η συμφωνία του με την ιταλική Ρέγιερ Βενέτσια.

Πορεία στην Εθνική Ομάδα
------------------------

Ο Γκρέιντζερ έπαιξε για πρώτη φορά με την εθνική ομάδα καλαθοσφαίρισης παίδων της Ουρουγουάης στο Νοτίοαμερικανικό Πρωτάθλημα κάτω των 15 ετών το 2004. Στο Νοτιοαμερικανικό Πρωτάθλημα κάτω των 17 ετών της FIBA του 2005, οδήγησε την ομάδα του στο σκοράρισμα (26.6 πόντοι ανά παιχνίδι), στα ριμπάουντ (8.2 ανά αγώνα) και στις ασίστ (4 ανά αγώνα), ενώ παράλληλα ηγήθηκε σε όλο τη διοργάνωση στο σκοράρισμα και ως Ουρουγουάη έφτασε στον τελικό του πρωταθλήματος. Στο Αμερικανικό Πρωτάθλημα Εφήβων της FIBA του 2006, ήταν κορυφαίος με 16.5 πόντους ανά αγώνα (επίσης 5ος καλύτερος στη διοργάνωση) και 6.8 ασίστ ανά αγώνα (2ος καλύτερος στο πρωτάθλημα).

Ωστόσο, ο Γκρέιντζερ δεν έπαιξε με την ανώτερη εθνική ομάδα της Ουρουγουάης στο Νοτιοαμερικανικό Πρωτάθλημα του 2008, καθώς η Ουρουγουανή Ομοσπονδία Καλαθοσφαίρισης απέρριψε το αίτημά του να πληρώσει το αεροπορικό εισιτήριο της κοπέλας του για τη διοργάνωση. Απέρριψε επίσης μία επιλογή για την εθνική ομάδα ανδρών για να παίξει στο Αμερικανικό Πρωτάθλημα της FIBA του 2009, αναφέροντας έναν τραυματισμό που οι γιατροί της ομάδας της Ουρουγουάης υποστήριξαν ότι δεν τον εμπόδισε να παίξει. Ο Γκρέιντζερ εξέφρασε επίσης δημόσια τη δυσαρέσκεια του στην Ουρουγουανή Ομοσπονδία Καλαθοσφαίρισης, για την θέση τους στη διαμάχη σχετικά με τη μεταγραφή του, από την Ουρουγουάη στην Ισπανία, το 2005 (βλ. Επαγγελματική σταδιοδρομία).

Ο Γκρέιντζερ θα έπαιζε τελικά με την εθνική ομάδα καλαθοσφαίρισης της Ουρουγουάης στο Νοτιοαμερικανικό Πρωτάθλημα του 2012, όπου είχε μέσο όρο 12.8 πόντους ανά παιχνίδι (3ος στην ομάδα), 5.4 ριμπάουντ ανά παιχνίδι (2ος στην ομάδα) και 3.2 ασίστ ανά παιχνίδι (1ος στην ομάδα). Η ομάδα της Ουρουγουάης τελείωσε την διοργάνωση στην 3η θέση, αφού ηττήθηκε στους ημιτελικούς από την Αργεντινή, παρά τους 26 πόντους, 9 ριμπάουντ και 3 ασίστ του στον αγώνα. 

Δεν έπαιξε στο Αμερικανικό Πρωτάθλημα της FIBA του 2013, επικαλούμενος την ανάγκη να πάρει άδεια, προκειμένου να ενσωματωθεί σωστά στη νέα του ομάδα, την Ουνικάχα.

Τίτλοι-Διακρίσεις
-----------------

### Συλλογικοί

#### Αναντολού Εφές

* Σούπερ Καπ Τουρκίας (2015)

#### Μπασκόνια

* Πρωτάθλημα Ισπανίας (2020)

#### Άλμπα Βερολίνου

* Πρωτάθλημα Γερμανίας (2021)

### Ατομικοί

* MVP των τελικών στο Πρωτάθλημα Γερμανίας (2021)
* Δεύτερη καλύτερη ομάδα στο Πρωτάθλημα Γερμανίας (2021)
* Καλύτερη ομάδα στο Πρωτάθλημα Ισπανίας (2015)

Προσωπική ζωή
-------------

Ο Τζέισον Γκρέιντζερ είναι ο γιος του Τζεφ Γκρέιντζερ, ενός Αμερικανού επαγγελματία καλαθοσφαιριστή που γεννήθηκε στο Νιου Τζέρσεϊ , ο οποίος έπαιξε στο Ουρουγουανό Πρωτάθλημα στις αρχές της δεκαετίας του 1980. Έγινε πολίτης της Ουρουγουάης και έπαιξε για την εθνική ομάδα καλαθοσφαίρισης της Ουρουγουάης. Εγκαταστάθηκε στο Μοντεβιδέο της Ουρουγουάης, όπου γεννήθηκε ο Τζέισον.

Στατιστικά σταδιοδρομίας
------------------------

Υπόμνημα|   ΣΑ | Συνολικοί αγώνες |   ΒΑΣ  | Συμμετοχές ως βασικός |  ΛΑΓ  | Λεπτά συμμετοχής ανά αγώνα |
|  ΕΣ%  | Ποσοστό ευστοχίας σουτ |  3Π%  | Ποσοστό ευστοχίας τριπόντων |  ΕΒ%  | Ποσοστό ευστοχίας ελευθέρων βολών |
|  ΡΑΓ  | Ριμπάουντ ανά αγώνα |  ΑΑΓ  | Ασίστ ανά αγώνα |  ΚΑΓ  | Κλεψίματα ανά αγώνα |
|  ΜΑΓ  | Μπλοκαρίσματα ανά αγώνα |  ΠΑΓ  | Πόντοι ανά αγώνα |  ΒΔΑ  | Βαθμολογία δείκτη απόδοσης (PIR) |
|  **Έντονα**  | Η καλύτερη επίδοση |

### Ευρωλίγκα

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΜΑΓ | ΠΑΓ | ΒΔΑ |
| --- | --- | --- | --- | --- | --- | --- | --- | --- | --- | --- | --- | --- | --- |
| 2013–14 | Μάλαγα | 24 | 7 | 21.3 | .408 | .293 | **.861** | 2.1 | 3.4 | .6 | .0 | 7.5 | 8.5 |
| 2014–15 | 23 | 8 | 25.6 | .404 | .316 | .760 | 2.7 | 4.2 | **.9** | **.3** | **10.2** | **12.1** |
| 2015–16 | Αναντολού Εφές | 23 | 14 | **26.2** | .448 | .315 | .689 | **3.1** | 3.9 | .7 | .0 | **10.2** | 10.8 |
| 2016–17 | **35** | **32** | 25.3 | .463 | .327 | .753 | 2.7 | 3.9 | **.9** | .1 | 9.7 | 10.3 |
| 2017–18 | Μπασκόνια | 31 | 23 | 21.4 | **.472** | **.405** | .737 | 1.9 | **5.1** | .5 | .0 | 9.3 | 11.3 |
| 2018–19 | 12 | 5 | 19.3 | .370 | **.405** | .643 | 1.6 | 2.4 | .3 | .0 | 7.2 | 5.7 |
| Καριέρα | 148 | 89 | 23.6 | .410 | .347 | .751 | 2.4 | 4.0 | .7 | .1 | 9.2 | 10.2 |

Παραπομπές
----------

1. ↑  «nombre completo: Jayson Antonie Granger Amodio {{in lang|es}}». Αρχειοθετήθηκε από το πρωτότυπο στις 23 Σεπτεμβρίου 2018. Ανακτήθηκε στις 3 Αυγούστου 2009.
2. ↑  «Jayson Granger nacionalidad | licencia: ITA {{in lang|es}}». Αρχειοθετήθηκε από το πρωτότυπο στις 23 Σεπτεμβρίου 2018. Ανακτήθηκε στις 3 Αυγούστου 2009.
3. ↑  JAYSON GRANGER basketball profile Nationality: Uruguayan-Italian.
4. ↑  GRANGER, JAYSON HEIGHT: 1.89.
5. ↑  JAYSON GRANGER PREDRAFT MEASUREMENTS HEIGHT W/O SHOES HEIGHT W/ SHOES WEIGHT WINGSPAN 6'2 ¼" 6'3 ½" 200 6'7" - Source: http://www.draftexpress.com/profile/Jayson-Granger-5093/ ©DraftExpress.
6. 1 2 3 4  «Jayson Granger, tercer fichaje del Unicaja» [Jayson Granger, third signing for Unicaja]. *Baloncesto Málaga* (στα Ισπανικά). 17 Ιουλίου 2013. Αρχειοθετήθηκε από το πρωτότυπο στις 1 Ιουλίου 2015. Ανακτήθηκε στις 28 Ιουνίου 2015.
7. 1 2 3  «Decidieron quitarlo del plantel» [They decided to remove him from the squad]. *ESPN Deportes* (στα Ισπανικά). 1 Ιουλίου 2009. Ανακτήθηκε στις 28 Ιουνίου 2015.
8. ↑  Lopez, Hector (13 Νοεμβρίου 2007). «Eurobasket news report (11/13/2007) - Estudiantes Madrid will have to pay 25.000 euros to sign Granger». *Eurobasket.com*. Ανακτήθηκε στις 28 Ιουνίου 2015.
9. ↑  «Basketball without Borders Americas Day 4 Recap». *NBA*. 7 Αυγούστου 2007. Ανακτήθηκε στις 28 Ιουνίου 2015.
10. ↑  «Jayson Granger #40 - Celtics». *NBA*. Ανακτήθηκε στις 28 Ιουνίου 2015.
11. ↑  «2014 Summer League Player Profile - Jayson Granger». *NBA*. Αρχειοθετήθηκε από το πρωτότυπο στις 30 Ιουνίου 2015. Ανακτήθηκε στις 28 Ιουνίου 2015.
12. ↑  «Mejor Quinteto de la Liga Endesa 2014-15» [The best five of the 2014-15 Liga Endesa]. *Liga ACB* (στα Ισπανικά). 21 Μαΐου 2015. Αρχειοθετήθηκε από το πρωτότυπο στις 25 Μαΐου 2015. Ανακτήθηκε στις 28 Ιουνίου 2015.
13. 1 2  «Anadolu Efes Istanbul inks point guard Granger». *Euroleague*. 26 Ιουνίου 2015. Ανακτήθηκε στις 28 Ιουνίου 2015.
14. ↑  «Jayson Granger Anadolu Efes'te...» (στα tr). *Anadolu Efes S.K.*. 26 June 2015.. Ανακτήθηκε στις 26 June 2015.
15. ↑  «Jayson Granger, dirección y potencia física para Baskonia - Saski Baskonia» (στα es-ES). *Saski Baskonia*. 16 August 2017.. Ανακτήθηκε στις 16 August 2017.
16. ↑  «Μπασκόνια: Πρωταθλήτρια Ισπανίας η ομάδα του Ιβάνοβιτς δέκα χρόνια μετά! (videos)». *Eurohoops*. 30 Ιουνίου 2020. Ανακτήθηκε στις 30 Ιουνίου 2020.
17. ↑  «Γκρέιντζερ: Αποχωρεί από την Μπασκόνια». *Eurohoops*. 23 Ιουλίου 2020. Ανακτήθηκε στις 1 Νοεμβρίου 2023.
18. ↑  «Άλμπα: Αιφνιδίασε κι ανακοίνωσε Γκρέιντζερ! (pic)». *Eurohoops*. 2 Αυγούστου 2020. Ανακτήθηκε στις 1 Νοεμβρίου 2023.
19. ↑  «Άλμπα: Το ΣΗΚΩΣΕ μέσα στο Μόναχο με τρομερό Γκρέιντζερ!». *Eurohoops*. 13 Ιουνίου 2021. Ανακτήθηκε στις 13 Σεπτεμβρίου 2022.
20. ↑  «Μπασκόνια: Γκρέιντζερ, η επιστροφή». *Eurohoops*. 13 Ιουλίου 2021. Ανακτήθηκε στις 1 Νοεμβρίου 2023.
21. ↑  «Μπασκόνια: Είπε αντίο στον Τζέισον Γκρέιντζερ (pic)». *Eurohoops*. 14 Ιουνίου 2022. Ανακτήθηκε στις 1 Νοεμβρίου 2023.
22. ↑  «Βενέτσια: Ανακοίνωσε Γκρέιντζερ | Gazzetta». *www.gazzetta.gr*. Ανακτήθηκε στις 1 Νοεμβρίου 2023.
23. ↑  «Uruguay #15 - Jayson Antoine Granger». *FIBA*. Αρχειοθετήθηκε από το πρωτότυπο στις 10 Μαρτίου 2016. Ανακτήθηκε στις 28 Ιουνίου 2015.
24. ↑  «Uruguay #4 - Jayson Antoine Granger». *FIBA*. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 28 Ιουνίου 2015.
25. 1 2  «URU - Granger focuses on Unicaja Move». *FIBA*. Málaga. 20 Ιουλίου 2013. Αρχειοθετήθηκε από το πρωτότυπο στις 15 Αυγούστου 2017. Ανακτήθηκε στις 29 Ιουνίου 2015.
26. ↑  «La exhibición de Granger no fue bastante para llegar a la final (88-81)» [Granger's exhibition wasn't enough to go to the final (88-81)]. *CB Estudiantes* (στα Ισπανικά). 22 Ιουνίου 2012. Ανακτήθηκε στις 29 Ιουνίου 2015.
27. ↑  «URU - Granger now in the mix». *FIBA*. Madrid. 18 Μαρτίου 2013. Αρχειοθετήθηκε από το πρωτότυπο στις 14 Αυγούστου 2017. Ανακτήθηκε στις 29 Ιουνίου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζέισον Γκρέιντζερ** |

* Προφίλ Euroleague.net Ανακτήθηκε στις 28 Ιουνίου 2015
* Προφίλ στην Ιστοσελίδα του Ισπανικού Πρωταθλήματος Ανακτήθηκε στις 28 Ιουνίου 2015 (στα Ισπανικά)
* Προφίλ Eurobasket.com Ανακτήθηκε στις 28 Ιουνίου 2015
* Προφίλ Draftexpress.com
* Προφίλ Αρχείου FIBA